দফায় দফায় প্রতিবাদ, অশান্তি-সংঘর্ষের জ্বলছে বাংলাদেশ, মৃত ২

ওয়েব ডেস্ক: মানবতাবিরোধী অপরাধের মামলায় বাংলাদেশের (Bangladesh) প্রাক্তন প্রধানমন্ত্রী শেখ হাসিনাকে (Sheikh Hasina) মৃত্যুদণ্ড দিয়েছে ঢাকার আন্তর্জাতিক অপরাধ ট্রাইবুনাল। প্রধানমন্ত্রী শেখ হাসিনা বহুল প্রচারিত সংবাদ মাধ্যমকে বললেন, ‘ রাজনৈতিক উদ্দেশ্যপ্রণোদিত রায়। এই রায়দান ঘিরে গত কয়েকদিন ধরেই উত্তপ্ত পরিস্থিতি চলছিল বাংলাদেশে। প্রাক্তন প্রধানমন্ত্রী শেখ হাসিনাকে মৃত্যুদণ্ড দিতেই বিক্ষোভের আগুনে জ্বলতে শুরু করেছে ওপারবাংলা।বিরোধীদের সঙ্গে সংঘর্ষে জড়িয়ে পড়েছে হাসিনার আওয়ামী লিগ। ঢাকা সহ বাংলাদেশের একাধিক জায়গায় আওয়ামী লিগ কর্মী সমর্থকদের সঙ্গে পুলিশের সঙ্গে সংঘর্ষের খবর আসছে। সোমবার রাত থেকেই পরিস্থিতি অশান্ত। এখনও পর্যন্ত ২ জনের মৃত্যুর খবর পাওয়া গিয়েছে।

আন্তর্জাতিক অপরাধ ট্রাইব্যুনালের রায়ের আগে, আওয়ামী লিগ এই রায়ের প্রতিবাদে দুই দিনের দেশব্যাপী বনধের ডাক দেয়। রায়ের পর হিংসার আশঙ্কায় ঢাকা এবং বাংলাদেশের বিভিন্ন স্থানে মোতায়েন করা হয় নিরাপত্তাবাহিনী। যদিও রায় ঘোষণার পর বিক্ষোভকারীরা মিছিল করে গিয়ে বিভিন্ন হাইওয়ে ব্লক করে দেয়। ঢাকায় (Dhaka) একাধিক বড় রাস্তা অবরোধ চালিয়ে যাচ্ছে আওয়ামী লিগ। বিক্ষোভকারীদের ছত্রভঙ্গ করতে পুলিশকে লাঠিচার্জ, ব্যাটন ও সাউন্ড গ্রেনেড ব্যবহার করতে হয়। ছোড়া হয় টিয়ার গ্যাসের শেল। রাজধানী ঢাকায় দিনভর বিস্ফোরণের শব্দ শোনা গিয়েছে। বিক্ষোভকারীদের হঠাতে পুলিশের অ্যাকশনের একাধিক ভিডিও ভাইরাল হয়েছে। গোটা দেশেই পরিস্থিতি থমথমে।

আরও পড়ুন: হাসিনাকে ফেরত চাইল ঢাকা, জবাব দিল নয়াদিল্লি

গোটা দেশে দুদিনের শাটডাউন ডাক দিয়েছে আওয়ামী লিগ। বস্তুত, হাসিনার বিরুদ্ধে রায়দানে বলা যেতে পারে বাংলাদেশে আওয়ামী লিগের কামব্যাক হল। কারণ, হাসিনার ছেলে সজীব ওয়াজেদ জয়ের হুঁশিয়ারি, আওয়ামী লিগের উপর থেকে নিষেধাজ্ঞা না তুললে আগামী দিনে হিংসাত্মক আন্দোলন হবে। আগামী ফেব্রুয়ারির শুরুতে জাতীয় নির্বাচন হওয়ার কথা, তার কয়েক মাস আগেই এই রায় বাংলাদেশের রাজনৈতিক পরিস্থিতিতে বড় ধরনের প্রভাব পড়বে বলেই মনে করা হচ্ছে। মৃত্যুদণ্ড ঘোষণার পর তাঁকে অবিলম্বে ফেরত পাঠানোর অনুরোধ জানিয়েছে ঢাকা (Dhaka)। সোমবার ভারতীয় বিদেশ মন্ত্রক জানায়, বাংলাদেশের আদালতের রায় ভারত সরকারিভাবে নথিবদ্ধ করেছে। একইসঙ্গে জানানো হয়, বাংলাদেশে শান্তি, গণতন্ত্র ও স্থিতিশীলতা বজায় থাকাই ভারতের প্রথম অগ্রাধিকার।

অন্য খবর দেখুন